พอดีช่วงตกขาว มีสีออกเหลืองๆ มีกลิ่น อยากทราบว่าอันตรายไหม? ต้องไปหาหรือเปล่าค่ะ?
สวัสดีค่ะ หากตกขาวยังมีปริมาณไม่มาก และมีสีเหลืองอ่อนๆ ยังถือว่าปกติดี สำหรับกลิ่นหากไม่ได้มีกลิ่นเหม็นผิดรุนแรง ก็ไม่ถือว่าผิดปกติอะไร ซึ่งการทานอาหารบางอย่าง หรือการปล่อยให้ช่องคลอดอับชิ้น อาจมีผลต่อกลิ่นของตกขาวได้ ดังนั้น อาจสังเกตอาการไปก่อนก็ได้แต่หากตกขาวมีปริมาณมากผิดปกติ และมีกลิ่นเหม็นที่รุนแรง คล้ายกลิ่นคาวปลา โดยที่ไม่มีอาการคันหรือเสบช่องคลอด ไม่มีปวดท้องน้อย น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด เช่น จากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ อาจไม่จำเป็นต้องพบแพทย์ เพราะสามารถหายเองได้ หากหลีกเลี่ยงปัจจัยในการเกิดดังกล่าว หรืออาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้น เพื่อให้หายเร็วขึ้น